 **OBČINA PREVALJE**

**Trg 2/a, 2391 Prevalje**

Številka: 6101-0002/2016-11

Datum: 22. september 2016

**OBČINSKI SVET**

**OBČINE PREVALJE**

**PREDLAGATELJ:** Župan, dr. Matija Tasič

ZADEVA: POTRDITEV DOKUMENTA O IDENTIFIKACIJI INVESTICIJSKEGA PROJEKTA RAZVOJ NOVIH TURISTIČNIH PRODUKTOV V MEŽIŠKI DOLIN Z AKRONIMOM TURISTIČNI PRODUKTI V MD

**NAMEN:** S potrditvijo ali zavrnitvijo predloga dokumenta Občinski svet Občine Prevalje odloči o nadaljevanju ali zaustavitvi projekta. S potrditvijo dokumenta bo projekt Razvoj novih turističnih produktov v Mežiški dolini (skrajšan naslov Turistični produkti v MD) LAS Mežiške doline prijavil na javni razpis na podlagi uredbe MKGP in ARSKTRP o izvajanju lokalnega razvoja, ki ga vodi skupnost, v programskem obdobju 2014-2020 v operativnem program za izvajanje kohezijske politike 2014-2020 (tematski cilj 09: zmanjšanje revščine in socialnih razlik, podukrep - lokalni razvoj, ki ga vodi skupnost). UKREP B1/U4 Razvoj lokalnega turizma z uvajanjem novih in s povezovanjem obstoječih produktov v celovito ponudbo Mežiške doline.

**STOPNJA POSTOPKA:** Predlog za obravnavo na seji Občinskega sveta

**PRAVNA PODLAGA:** Uredba  o enotni metodologiji za pripravo in obravnavo investicijske dokumentacije na področju javnih financ (Uradni list RS, št. 60/2006, 54/2010 in 27/16),

17. člen Statuta Občine Prevalje (UGSO, št. 70/2015)

**POROČEVALEC:** Greta JUKIČ, podžupanja Občine Prevalje

 Veronika ŠART, računovodja VII/2

**Glavni cilj investicije:**

Predmet investicije

* sklop: TEMATSKE POTI (označitev posamezne poti s tablo; enotna tabla, kjer so zbrane vse poti; urbana oprema )
* Sklop: RAZGLEDNE TOČKE (9 točk) - informacijske table s panoramskimi označbami
* Sklop: ENERGIJSKA TOČKA OB REKI MEŽ**I** (postavitev litopunkturnih kamnov)
* Sklop: PROMOCIJSKO GRADIVO – ZGIBANKE, ZEMLJEVIDI
* Sklop: urbana oprema (klopi, daljnogled Šentanel)

Cilji projekta:

* cilj projekta je podaljšati čas obiska turistov,
* promocija turizma v Občini Prevalje,
* ureditev in označitev tematskih poti in razglednih točk,
* v turistično ponudbo Občine Prevalje dodati nov produkt Energetsko pot ob reki Meži.

Tabela 1: Viri financiranja investicije (po stalnih cenah september 2016)

|  |  |  |
| --- | --- | --- |
| FINANČNI VIRI | 2017 | Delež (v %) |
| EUR |
| Sofinancerska sredstva EKSRP | 20.000,00 | 71,27 % |
| Proračun občine Prevalje | 8.060,00 | 28,73 % |
| SKUPAJ | 28.060,00 | 100,00 % |

Ocenjena vrednost investicije:

* 28.060,00 EUR z DDV po stalnih cenah (september 2016);
* 28.060,00 EUR z DDV po tekočih cenah[[1]](#footnote-1).

V primeru, da bodo v postopkih javnega naročanja dosežene višje cene od predvidenih s tem investicijskim dokumentom, bo Občina Prevalje dinamiko izvajanja in vire financiranja ustrezno spremenila.

**PREDLOG SKLEPA ODBORA:**

SKLEP 1: Odbor za proračun in finance Občine Prevalje se je seznanil z dokumentom identifikacije investicijskega Razvoj novih turističnih produktov v Mežiški dolini (skrajšan naslov Turistični produkti v MD) ter se z njim strinja in ga predlaga Občinskemu svetu v obravnavo in sprejem.

***SKLEP 2: Projekt se uvrsti v Načrt razvojnih programov občine 2016-2019. Odbor predlaga Občinskemu svetu, da pooblasti župana za morebitne kasnejše popravke in dopolnitve dokumenta, ki bi jih narekovale zahteve prijave na javni razpis.***

**PREDLOG SKLEPA ZA OBČINSKI SVET:**

***SKLEP 1: Občinski svet Občine Prevalje sprejme Dokument identifikacije investicijskega projekta* Razvoj novih turističnih produktov v Mežiški dolini (skrajšan naslov Turistični produkti v MD)** ***ter se z njim strinja in ga predlaga Občinskemu svetu v obravnavo in sprejem.***

***SKLEP 2: Občinski svet Občine Prevalje pooblašča župana za morebitne kasnejše popravke in dopolnitve dokumenta, ki bi jih narekovale zahteve prijave na javni razpis.***

|  |  |
| --- | --- |
| Pripravil: |  Župan: |
| **Oddelek za proračun in finance**  |  **dr. Matija Tasič** |

*Priloga: Dokument identifikacije investicijskega projekta* Razvoj novih turističnih produktov v Mežiški dolini (skrajšan naslov Turistični produkti v MD)

1. ocena inflacije iz spomladanske napovedi gospodarskih gibanj, UMAR (povprečje leta): za leto 2016 -0,3%, za leto 2017 1.3%, za leto 2018 1.3%. Ker se bo projekt izvedel v enem koledarskem letu ni potrebno preračunavanje cen iz stalnih v tekoče. [↑](#footnote-ref-1)